الخلفي اللي اصلا كاسم عيب ليوم في لقائه بالصحافه بعد المجلس الحكومي عوض يدافع علی المواطنين  بدا يقرا في بلاغ سنترال  وكأن الحكومه صوتو عليها الناس تتهضر باسم شركه عوض تهضر باسم المواطنين اللي علی ظهرهم طلعات لديك المناصب  انا اتفهم ان السي الخلفي كتبو ليه راه تيقرا و خايف علی تحالف اللي اصلا هش ومن الخيمه خرج مايل  السيد وزير الهضره  او الناطق عوض يدافع علی القدره الشرائيه للمواطنين واللي يعرف قبل غيره انها طايحه للارض ناض تيدافع علی هامش الربح ديال دانون  والمستغرب ان دانون و ماء علي بجوج تيربحو غير  سنتيم  ربعدريال  كما قال الوزير  ويبدو انهم قامو بالاستعاره بالكلام اللي يتم تداوله في الرحبه ديال البهايم ملي تيقول الكساب للشاري  والله ما رابح معاك ربعه دريال  انا عرفتو علامن تيهضر وعلامن تيدافع  غيجي الوقت نهضرو فهاد الموضوع  السيد الوزير اصلا وزير مشتقه من وِزْر السيد الوزير  غادي نشرح ليك الامور  نتا مسوقكش في شنو يشريو المغاربه  حيث الحليب متتصنعوش الحكومه  و الشراء هو اختيار شخصي ديال الشعب  يعني ادا شي مواطن مبغاش يشي سلعه فمتحتاجش نتا تهضر في الموضوع يعني من اللخر  دخل سوق راسك  مصطفی  تكالما اولدي  كيما كاينه حريه الاسعار للشركات راه كاينه حريه الاختيار للمواطن  ها علاش الحكومه مخصش يدخلو ليهم الباطرونا  تتولي حكومه ترعی مصالحهم الاقتصاديه  والفلاحه اللي تتقول أسي مسيو كلير انهم بقاو فيك  راك معمرك جبدتيهم علی فمك حتال هاد الايام  وملي تتهمك مصالحهم اسيدي قل لسنترال تشري من عندهم الحليب بثمن معقول  والفلاحه تا واحد مشكی عليك  بفمهم تيقولو نخليو الحليب يشربوه غير العجوله و رابحين  ثم سيدي الخلفي شكينا عليك حنا كمواطنين بسبب نقص الحليب ؟ قلنا ليك ملقيناش الحليب ؟ يعني لاش تتهضر لينا علی الاكتفاء الداتي  نقدرو منشربوهش و نعيشو حتی تسالي نتا من مهنه وزير  وهانيه  تتعرف صحايبك نبيل بن عبد الله راه كان بحالك  تتعرف شنو دارو ليه  وا خود العبره وا تكالما  نتوما خاسرين معانا في الحليب وخاسرين في الماء  و تتقولو الضو تنبيعوه باقل من ثمنه  وحنا راه خاسرين معاك تنعطيوك  مليون شهريا  وفي الاخر تجي تكري فمك للشركات  مصطفی عطی الله فاش تهضر  وعطی الله فاش تديرو اجتماع  شوفو ي موضوع اخور هضر علی حزب الله مثلا موضوع زوين هذا الحليب راه ايلی مشراهش المواطن مغادي يوقع والو للمغرب  حيث ماشي شي ماده حيويه اللي بلا بيها الامن القومي للمغرب مهدد  دابا ايلی قاطعو الدريات ديال المغرب الفوطه الصحيه ديال شركه محدده  زعما غتجي في ندوه صحفيه تهضر علی هاد الموضوع ؟ طلّع النيفو  الحليب موجود في المغرب  بغی بنادم يشريه مرحبا  ايلی مبغاش راه هو حر  سنترال بانليها الرباح اتبقی فاتحه مبانش ليها الرباح تبيع الاسهم ديالها  و مستعد الشعب يشريهم بعدما تطرح في اكتتاب عمومي  وترجع لفرنسا و راه تتعرف ان الحليب في دوله مجاوره لينا ارخص من المغرب و غني  شكون بغاه ؟ تشاو سيدي الخلفي